**BTKM206MA**

**Identitás és reprezentáció a médiában**

**Énekes András Előd**

**Szerda, 14.00-16.00, Fszt. 14/1.**

**A kurzus leírása:**

Napjaink médiakultúrájának az egyéni identitás reprezentálásához a tömegkommunikáció történetének minden korábbi szakaszához képest gazdagabb eszköztára és példatára áll rendelkezésre. A kurzus az ehhez vezető utat igyekszik feltárni különböző identitáselméletek bevonásával, valamint olyan sztárok esettanulmányaival, akik a posztmodern, majd a késő modern média korában újszerű reprezentációs stratégiákat alakítottak ki az adott művészeti közegben/színtéren/társadalmi alrendszerben és a hozzájuk kapcsolódó üzleti megoldások terén. A web 2.0, a web 3.0 és a hétköznapi hírességek korszakában a sztárjelenségek mind összetettebb és változatosabb formában fejthetők fel, de néhány aktuális példával a szeminárium hallgatói megismerkedhetnek olyan identitáskonstrukciós modellekkel, melyek bizonyos esetekben tudat alatt is visszahatnak saját önképükre és felhasználói, valamint tartalom előállító szokásaikra. A félév utolsó harmadában önálló esettanulmányok formájában a hallgatók saját identitásreprezentációs példákat mutatnak be, melyekből speciális műfajú szemináriumi dolgozatot, egy 'long read' portrét adnak le.

**Követelmények, feladatok:**

Órai aktivitás, húsz perces prezentáció megtartása és az ebből készült 10 ezer karakteres szemináriumi dolgozat leadása.

**Témakörök:**

1. **Bemutatkozás, orientáció**
2. **Identitáselméletek**
3. **Identitásreprezentációs modellek az újmédiában**
4. **Esettanulmány: Madonna**
5. **Esettanulmány: Jennifer Lopez**
6. **Konzultáció leendő témákról**
7. **Esettanulmány: Billie Eilish**
8. **Tavaszi szünet**
9. **Esettanulmány: Zinedine Zidane**
10. **Esettanulmány: Ricsárdgír zenekar**
11. **Hallgatói esettanulmányok és közös megbeszélése**
12. **Hallgatói esettanulmányok és közös megbeszélése**
13. **Hallgatói esettanulmányok és közös megbeszélése**

**Kötelező olvasmány:**

Guld Ádám: *A Madonna-jelenség és a sztárság konstituálódása a posztmodern médiában*, Médiakutató, Budapest, 2009 tavasz

<https://mediakutato.hu/cikk/2009_01_tavasz/02_madonna-jelenseg_es_sztarsag>

**Ajánlott olvasmány:**

Fehér Katalin: Milyen stratégiák mentén épül fel a digitális identitás?, Médiakutató, Budapest, 2014 nyár, 139-142.

Dustin Kidd: Pop Culture Freaks – Identity, Mass Media, and Society, Routledge, 2019

**Mesterséges Intelligencia használat:**

*A kurzus teljesítésének egyik feltétele, hogy az összes beadott feladat/esszé/dolgozat a hallgató önálló munkája legyen. A ChatGPT vagy bármely más generatív mesterséges intelligencia eszköz használata a munkafolyamat bármely szakaszában, beleértve a kezdeti lépéseket is, nem megengedett. Ennek a szabálynak a megsértése etikai vétséget jelent a Tanulmányi és vizsgaszabályzatban foglaltak szerint. Az egyetem különböző karai eltérő MI-szabályzást alkalmazhatnak, a hallgató felelőssége, hogy minden kurzus esetében a vonatkozó szabályozást vegye figyelembe. A beadott szöveget az oktató ellenőrzésnek veti alá, s fenntartja a jogot, hogy szóbeli formában kérdezze ki a hallgatót a dolgozatban található összefüggések mélyebb okairól, a felhasznált források ismeretéről.*